83 Correccio

Plura de ista materia vide supra, capitulo [26] Arguere.

Dicit Ambrosius, *Super Lucam*, c. 17[:3], proficit amica correpcio quam accusacio turbulenta illa. Enim timorem /f.25ra/ incutit ista indignacionem mouet. Infirmus custos est timor. Pudor, autem, bonus, nam qui metuit in parte reprimitur, set non emendatur. Set quem pudet fratrem misericordiam quodammodo vertit. Vnde, Augustinus, *Epistula* 44, area Dominica nondum ventilate; sine paleis interim esse non potest. Oremus nos ut frumentum sumus. Vnde, Augustinus, *De verbis Domini*, sermo 16, quid est quod dicit, Si peccauerit in te frater tuus, id est, te solo sciencie. Si, igitur, solus nosci et eum vis publice arguere, non eis corrector, set proditor.

¶ Attende quomodo vir iustus Joseph tanto flagicio quod de vxore fuerat suspicatus, quanta benignitate peperit antequam sciret. Vnde, illa concoperat quia grauidam viderat et se ad illam non accessisse nouerat. Restabat, igitur, certam adulterii suspicionem et, tamen, quia ipse solus hoc senserat, ecce quid dicit euangelium, [Matt. 1:19]: *Joseph cum esset vir iustus,* noluit diuulgare mariti dolor, non vindictam quesiuit, noluit prodesse peccanti, non punire peccantem, ideo, *voluit eam occulte dimittere*.

Vnde, dicit Augustinus in *Epistola ad Macedon*,siue plectendo siue ignoscendo hoc solum bene agitur ut vita hominum corrigatur, Ysai. 38[:16]: *Corripies me, et vivificabis me*. Hic dicit Chrisostomus, *Homelia* 24, sic procedendum est in corrigendum, primo ammonendum est per amorem, secundo confundendum per pudorem, tercio puniendum per rigorem. Vnde, Ordinem docet in *Regula* sua, capitulo 3, sicut apud grammaticos, correpta sillaba habet vnum tempus, producta sillaba duo tempora. Sic spiritualiter correptus abbreuiat sibi penam debitam pro culpa et non habet pro ea nisi vnum tempus producis. Vero, ad futurum habet duo tempora, scilicet, penam consciencie in presenti et penam iehenne in futuro. Penam, autem, illius qui corripi non uult ponit Salomon, Prou. 29[:1]: *Viro qui corripientem dura cervice contemnit, repentinus superveniet ei interitus*.

Vnde, Augustinus, *Epistola* 34, comparat incorrigibilem frenetico qui currit in preceps nec uult reuocari. Sicut legitur de tauro Sclumri qui quia habet pellem duram nullo vinculo capitur donec paretur sibi fouea ad quam agitatus cadens capitur. Sic durus peccator qui nullius correccionis iaculo corrigitur, capitur cum cadet in infernum. Ideo dicit Eccli. 3[:27]: *Cor durum male habebit in novissimo*, de quo supra Capitulo [80] Cor. Exemplum de filiis Hely qui, quia non fuerunt correcti, miserabiliter perierunt [1 Reg. 4:17]. Vnde, Boethius, libro primo, *De disciplina scolarum*, narrat de filio Lucrecii Senatoris Romani qui multis viciis irretitur, tociens de suspendio redemit, quod tandem penuria attenuates, vlterius redimere non potuit. Patris, tamen, nasum petendo osculum versus furcas momordit, dicens, Quia me in primordiis meis non castigasti hec tibi feci. Vnde, in isto verificatur illud Eccli. 19[:5]: *Qui gaudet iniquitate, denotabitur*, id est, de nota libri uite delebitur, *et qui odit correptionem, minuetur vita.* Istud patuit in rege Achab quia noluit credere iuris prophetis interfectus est, [3] Reg. 22[:35].

Vnde Beda, *Super Epistula Petri*, dicit qui iustus patitur Christum imitatur. Qui in flagellis corrigitur latronem dextrum immitatur. Qui nec inter desistit a culpis sinistrum latronem immitatur. Vnde, Chrisostomus, homelia33 in *Imperfectis super Mattheum*, est proprietas bonorum hominum et malorum. Bonus comprehensus in peccato gemescit quia peccauit. Malus, autem, comprehensus fremit non quia peccauit, set comprehensus est in peccato.

¶ Exemplum de animali domestico, quod si aliquanto tempore extra domum fuit errando vagatur, set cum ad manum domini venerit, quasi in recordacione pristine, ne cito mansuescit. Alii autem siluestre cum apprehensum fuerit aut morsibus appetit aut calcibus repugnat. Sic et malus homo correptus aut penitenciam non aget, immo incorripientem irascetur. Vltimum, tamen, in toto processu correpcionis fraterne hoc tenendum est secundum Chrisostum Homilia prima in *Imperfectis*, jures incerta melius est quod meretrix euadat quam quod innocens moriatur.

¶ Justus est enim iniustum iuste euadere quam iustum iniuste perire. [Matt. 1:19], Joseph dubitans de concepcione Marie, *voluit eam occulte dimittere,* sicut patet superius. Sit, ergo, amor, set non emolliens; sit rigor, set non exasperans; sit zelus, set non immoderate seuiens; sit pietas, set non plusquam expediat parcens, sicut dicit Gregorius /f.25rb/ *Moralia* 31. Nam [2] Macc. 6[:12], quod illi adversi *casus* qui contigerunt, *non ad interitum* suum, *sed ad correptionem generis* sui euenerunt.

¶ Et enim multo tempore non sine peccatoribus ex sentencia agere set statim adulaciones adhibere magni beneficii iudicium est. Vnde, dicit Petrus Blesensis, quod Nabal ex commonicione legetur deterior, [1] Reg. 25[:10]. Et Pharao pertinacior, Exod. 7[:13]. Manasses ex correpcione resipuit ad penitenciam, [2 Paralip. 33:12]. Balaam ex asini loquela reuocat propositum maledicendi, Num 22[:12]. Vnde Psal. [38:12]: *A fortitudine manus tue ego defeci in increpationibus*. Sicut infirmus recipiens fortem medicinam deficit sub manu medici, sic forcius increpatus quam potest ferre, Psal. [38:12]: *Propter iniquitatem corripuisti hominem*. Ex quo habetur quod citra impunitum corrigendum. Potest prelatus excedere in increpando. Vnde, Augustinus, *Epistula* 71, de cuilibet hominis ore verum nobis insonnerit, non ab alio homine, qui forte peccator est, set ab ea veritate, que Christus est, et iustus emendamur.